11. Izborna Skupština Lokalne akcijske grupe Vuka – Dunav, održana je 23. ožujka 2018. godine, u 13:30 sati, u Hrvatskom domu Općine Antunovac te je sačinjen slijedeći

**ZAPISNIK**

Utvrđeno je da su temeljem odredbi zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 11. Izborne Skupštine utvrđena je nazočnost članova LAG-a Vuka – Dunav to kako slijedi:

1. Ana Buljan, KUD „I. K. Adamović“ Čepin
2. Krunoslav Ižaković, C.U.S. d.o.o., p.p. Dajana Sušec
3. Davor Tubanjski, Općina Antunovac
4. Stipe Modrić, Udruga veterana vojne policije iz Domovinskog rata Osječko-baranjske županije, Čepin,
5. Marjan Tomas, Općina Vladislavci,
6. Miroslav Gici, OPG Gici,
7. Ivan Jazbec, EKO Jazo d.o.o.,
8. Marija Horvatek, KUD „Klasje Slavonije“ Antunovac,
9. Tomislav Duk, OŠ „Antunovac“,
10. Zdenko Đerđ, PVZ „Fructus“, Antunovac,
11. Domagoj Tokić, NK Vitez 92,
12. Damir Maričić, Općina Vuka,
13. Marijana Junušić, Općina Ernestinovo,
14. Dalibor Gici, OPG Gici,
15. Davor Hržica, Domaća radinost Hržica,
16. Milan Nešić, OPG Nešić Milan,
17. Jasminka Brandis, BZ Medena kuća,
18. Ljubica Šunić, OPG Šunić,
19. Ivan Horvatek, OPG Horvatek Ivan,
20. Gojko Leventić, OPG Gojko Leventić
21. OPG Marija Ivšan, Marija Ivšan
22. OPG Maričić, Damir Maričić
23. OPG Milenko Biloš, Milenko Biloš
24. OPG Mario Vila, Mario Vila
25. Općina Čepin, Ivan Žeravica

Nakon uvodne riječi Predsjednice LAG-a Vuka – Dunav, Nataše Tramišak, mag.iur. usvojen je sljedeći

DNEVNI RED

1. Otvaranje Skupštine
2. Izbor radnih tijela:

* Zapisničara
* Ovjerovitelja zapisnika

1. Usvajanje zapisnika sa 10. redovne skupštine LAG-a Vuka – Dunav
2. Odluka o razrješenju Predsjednice LAG-a,
3. Odluka o imenovanju Predsjednika LAG-a,
4. Donošenje odluke o izmjeni članova Upravnog odbora,
5. Donošenje odluke o izmjeni predstavnika KUD-a „Klasje Slavonije“ Antunovac u UO
6. Informiranje o raspisivanju LAG natječaja za TO 1.3.3., Podmjeru 6.3.1.,
7. Informiranje o programu Zaželi “Snaga žena – Skrbim za druge brinem za sebe“,
8. Informiranje o projektu INA „Zeleni pojas“,
9. Dodjela uvjerenja o osposobljavanju za program Proizvođač/ica ratarskih kultura,
10. Razno.

**Ad1: OTVARANJE SKUPŠTINE**

Predsjednica LAG-a Vuka – Dunav uputila je pozdrav svim nazočnima i zahvalila im se na dolasku. Budući da Skupštini nije nazočila natpolovična većina, Predsjednica se pozvala na članak 24. Statuta LAG-a Vuka – Dunav, te odgodila početak zasjedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

**Ad2: IZBOR RADNIH TIJELA**

Prije prelaska na ostale točke dnevnog reda, Predsjednica LAG-a predložila je sljedeći izbor radnih tijela:

* Za zapisničara – Ivana Čik
* Za ovjerovitelje zapisnika – Ivana Šariri, Davor Tubanjski

Prijedlog izbora radnih tijela jednoglasno je usvojen.

**Ad3: USVAJANJE ZAPISNIKA SA 10. REDOVNE SKUPŠTINE LAG-a VUKA – DUNAV**

Članovima LAG-a Vuka – Dunav na usvajanje je dan Zapisnik s 10. Redovne skupštine te je otvorena rasprava. Budući da rasprave nije bilo, Predsjednica LAG-a daje Zapisnik na glasanje. Zapisnik je jednoglasno usvojen.

**Ad4: ODLUKA O RAZRJEŠENJU PREDSJEDNICE LAG-a VUKA – DUNAV**

Predsjednica otvara ovu točku dnevnog reda te naglašava svoje razloge odstupanja sa mjesta Predsjednice, zbog okolnosti u LAG-u koje donose sve veće obaveze, a odnose se na raspisivanje LAG natječaja. Spomenula je još jedan od razloga odstupanja sa mjesta predsjednice, a to je obnašanje dužnosti Pročelnice Upravnog odjela za investicije, razvojne projekte i fondove Europske unije. Predsjednica predlaže za novog predsjednika Davora Tubanjski, Načelnik Općine Antunovac. Točka je dana na glasanje te je jednoglasno usvojena.

**Ad5: ODLUKA O IMENOVANJU PREDSJEDNIKA LAG-a**

Nakon razrješenja Predsjednice vođenje Skupštine preuzela je Voditeljica LAG-a Vuka – Dunav, Ivana Čik. Prema prijedlogu razriješene Predsjednice LAG-a Vuka – Dunav, Nataše Tramišak mag.iur., prijedlog da predsjednik LAG-a Vuka – Dunav bude Davor Tubanjski, Načelnik Općine Antunovac, je prihvaćen nakon što je točka dana na raspravu i nije bilo komentara. Točka je dana na glasanje te je jednoglasno usvojena.

Novi predsjednik LAG-a Vuka – Dunav, nakon usvajanja odluke o imenovanju predsjednika LAG-a, pozdravio je sve prisutne i zahvalio se na udijeljenom povjerenju, te izrazio nadu za uspješnu suradnju u daljnjem radu LAG-a.

**Ad6: DONOŠENJE ODLUKE O IZMJENI ČLANOVA UPRAVNOG ODBORA**

Voditeljica LAG-a upoznala je članove Skupštine sa izmjenama članova Upravnog odbora. Agencija za održivi razvoj Općine Antunovac - RODA d.o.o. izlazi iz članstva LAG-a Vuka – Dunav i iz sastava članova Upravnog odbora, a u sastav članova Upravnog odbora ulazi Općina Antunovac. Osoba za zastupanje Općine Antunovac je Općinski načelnik Davor Tubanjski. Iz članstva Upravnog obora izlazi i Agora Academia, a u sastav članova Upravnog odbora ulazi Blaženka Marinković.

Točka je dana na glasanje te je jednoglasno usvojena.

**Ad7: ODLUKA O IZMJENI PREDSTAVNIKA KUD-A „KLASJE SLAVONIJE“ ANTUNOVAC U UPRAVNOM ODBORU LAG-a**

Voditeljica LAG-a upoznala je članove Skupštine za izmjenama Upravnog odbora KUD-a „Klasje Slavonije“ Antunovac, prema kojima je izabrana nova predstavnica KUD-a u Upravnom odboru LAG-a Vuka-Dunav. Za novu predstavnicu predložena je Marija Horvatek, blagajnica KUD-a.

Točka je dana na glasanje te je jednoglasno usvojena.

**Ad8: INFORMIRANJE O RASPISIVANJU LAG NATJEČAJA ZA TO 1.3.3., PODMJERU 6.3.1.**

Voditeljica LAG-a informirala je prisutne o planovima za raspisivanje Podmjere 6.3.1., te im je objasnila kakvi će biti kriteriji odabira u Natječaju. Naglasila je da će biti raspisano 15 projekata u vrijednosti od 15.000,00 eura. Najavila im je radionice koje će LAG Vuka – Dunav održavati nakon što se objavi natječajna dokumentacija na web stranicama, i objasnila da će od objave natječajne dokumentacije do otvaranja prijava imati period od 14 dana za pripremu projekata, te od otvaranja Natječaja za prijave 30 dana za podnošenje prijava.

**Ad9: INFORMIRANJE O PROGRAMU ZAŽELI „SNAGA ŽENA – SKRBIM ZA DRUGE, BRINEM ZA SEBE“**

Voditeljica je upoznala prisutne sa Programom Zaželi. Objasnila je kako se radi o Programu zapošljavanja žena na 24 mjeseca. LAG Vuka – Dunav je u ovom programu partner na projektu zajedno sa Općinom Vladislavci, dok je Općina Antunovac nositelj projekta. LAG zapošljava dvije žene kroz ovaj Program, jednu iz Šodolovaca i jednu iz Erduta.

**Ad10: INFORMIRANJE O PROJEKTU INA „ZELENI POJAS“**

INA „Zeleni pojas“ započeo je još u 2017. godini, te su članovi LAG-a upoznati već s ovim projektom. No, Voditeljica LAG-a ih je upoznala za završnim aktivnostima projekta. Kao posljednja aktivnost ostala je sadnja stabala na lokacijama diljem 7 jedinica lokalne samouprave i 5 mjesnih odbora u sastavu LAG-a na kojima su već postavljene klupe i reciklažni koševi za smeće. Naglašeno je da će se aktivnost sadnje stabala odraditi u prvoj polovici travnja, u koju će biti uključeno 15 INA-ih volontera.

**Ad11: DODJELA UVJERENJA O OSPOSOBLJAVANJU ZA PROGRAM PROIZVOĐAČ/ICA RATARSKIH KULTURA**

Voditeljica informira prisutne o programu osposobljavanja. LAG Vuka – Dunav organizirao je osposobljavanje za program Proizvođač/ica ratarskih kultura, kako bi pomogao mladima na području LAG-a u stjecanju novih znanja i vještina, te potaknuo usavršavanja i cjeloživotna obrazovanja poljoprivrednika. Nastava za polaznike bila je organizirana kroz tri tjedna, a održavala se u Vijećnici Općine Antunovac. LAG je sufinancirao osposobljavanje sa 600 kuna za svakog polaznika koji nije član LAG-a, a članove LAG-a sa još dodatnih 200 kn. Voditeljica LAG-a se zahvalila svim polaznicima na disciplini i uspješno završenom programu osposobljavanja, te im podijelila uvjerenja o osposobljavanju.

**Ad12: RAZNO**

Budući da pitanja i prijedloga nije bilo, Voditeljica LAG-a još se jednom zahvalila svim prisutnima na odazivu, pozvala ih na daljnju suradnju te zaključila Skupštinu u 14:30 sati.

UBROJ: SK/18-5

U Antunovcu, 23. ožujka 2018. godine

Zapisničar: Ovjerovitelji zapisnika:

Ivana Čik Ivana Šariri Davor Tubanjski